Талькаўская базавая школа

Дзяржаўная ўстанова адукацыі «Талькаўская базавая школа» — былая ўстанова адукацыі ў в. Талька Пухавіцкага раёна Мінскай вобласці. У 2016 годзе была зачыненаhttps://www.svaboda.org/a/27961767.html.

 Гісторыя 
міні|Першы выпуск Талькаўскай школы 10-годкі ў 1939.
1-ы рад (злева направа): Іда Зубарава, Аня Доўнар, Вольга Матусевіч, Ніна Мамчанкава, Марыя Траццяковіч.
2-гі рад: Прохар Нічыпаравіч Пятруша, Мікалай Дзянісавіч Лабудзёў, Пётр Мікалаевіч Злобіч, Бірыла, Мендэль Ліўшыц.
3-ці рад: Прановіч, Шлёма Шмідт, Ала Мамчанкава, Лейба Розін, Зіна Акуліч, Іван Лысакоўскі.
Адчынілася Талькаўская (Слабода-Талькаўская) школа ў 1912 годзе. Першай настаўніцай была Аляксандра Ржэцкая. У пачатку 20-х гг. у Тальцы было 3 школы: беларуская (Слабода-Талькаўская), у якой настаўнічалі Ярмак Людміла і Жлобіч Іван; Талькаўская польская — Альшамоўская Алена і Тамашэўская Браніслава, і яўрэйская, дзе працаваў Кантаровіч Абрам.

У 1920-я гг. школа была пачатковай. У 1927 годзе стала сямігадовай.

У 1932 годзе быў пабудаваны першы будынак сучаснай школы, да гэтага часу яна размяшчалася ў наёмных памяшканнях, кіраваў будаўніцтвам загадчык школ Феафіл Зіноўевіч Ермалінскі.

У 1937 годзе Талькаўская школа пачала пераход да дзесяцігодкі, і ў 1939 годзе адбыўся першы выпуск 10 класаhttp://old.talka.info/stalka.html .

У 2003 годзе ў школе навучалася 113 вучняў і працаваў 21 настаўнікhttps://talka.schools.by/ .

 Вядомыя выпускнікі 
 Мікалай Рыгоравіч Баёк — беларускі вучоны, кандыдат медыцынскіх навук. Спецыяліст у вобласці хірургіі,
 Таццяна Аляксандраўна Ждановіч — беларускі медык. Заслужаны ўрач БССР (1960),
 Іван Леапольдавіч Лысакоўскі — разведчык, генерал-маёр, беларускі ваенны і дзяржаўны дзеяч, намеснік старшыні КДБ БССР,
 Міхаіл Міхайлавіч Ляйкоўскі — беларускі вучоны, кандыдат медыцынскіх навук (1964), заслужаны ўрач БССР (1976),
 Аляксандр Аляксандравіч Лухвіч — беларускі фізік. Доктар тэхнічных навук (1968), прафесар (1989),
 Шлёма Шміт — выкладчык у Маскоўскім ваенным вучылішчы.

 Дырэктары школы 
 Бірыла (быў дырэктарам да вайны)
 Іван Вікулавіч Барысенка (1947—1957)
 Іван Ціханавіч Хазяе (1957—1961)
 Наталля Віктараўна Меркуль (?—2016)

 Выкладчыкі 
 Алесь Макарэвіч — беларускі літаратуразнавец, крытык. Доктар філалагічных навук,
 Міхась Скрыпка — беларускі пісьменнік-сатырык,
 Наталля Валянцінаўна Ільініч — краязнаўца.
 Ларыса Лявонцьеўна Кароткая — літаратуразнавец, педагог, кандыдат філалагічных навук, дацэнт.

 Гл. таксама 
 Адукацыя ў Пухавіцкім раёне

 Літаратура 
 Памяць : Пухавіцкі раён: гісторыка-дакументальныя хронікі гарадоў і раёнаў Беларусі / [укладальнік А. А. Прановіч; рэдкалегія: А. М. Карлюкевіч і інш.]. — Мінск : Беларусь, 2003. — 748 с. — 3000 экз. ISBN 985-01-0251-9


Катэгорыя:1912 год у Беларусі